kardosdrur/scandi-wiki huggingface dataset:
Lone Hørslev

Lone Hørslev (født 29. november 1974 i Køge) er en dansk forfatter og digter. Hun er opvokset i Holstebro og uddannet fra Forfatterskolen 2003. Hun har desuden lavet musik med bl.a. Mads Mouritz, Solveig Sandnes og Jesper Mechlenburg.

Udgivelser 
 TAK, 2001 Gyldendal (digte)
 Ærgerligt, ærgerligt, 2003 Gyldendal (digte)
 Et digt, som at prøve at huske, er en bevægelse med hele kroppen, 2003 Adressens forlag (digte)
 Fjerne galakser er kedelige, 2005 Gyldendal (roman)
 Lige mig, 2007 Gyldendal (digte)
 Så er det sagt (som Mouritz/Hørslev Projektet), 2007 Sonet Records
 Naturlige fjender, 2008 Athene (roman)
 Jeg ved ikke om den slags tanker er normale, 2009 Forlaget Hjørring (digte)
 Lyserød lyseblå beige (som Er De Sjældne), 2009 Geiger Records
 Sorg og camping, 2010 C&K Forlag (roman)
 La'os, 2012
 Dyrets år, 2014 C&K Forlag (roman)
 En ordentlig mundfuld, 2017 Rosinante (noveller)
 Dagene er data, 2018 Rosinante (digte)
 Halvt i Himlen, 2021 Politikens Forlag (roman)

Digtere fra Danmark
Personer fra Køge
Personer fra Holstebro
Romanforfattere fra Danmark
Dansksprogede forfattere fra Danmark
Kvindelige forfattere i det 21. århundrede
Personer i Kraks Blå Bog
FK Daugava Riga

FK Daugava Riga (tidligere F.C. Jūrmala) var en lettisk fodboldklub fra området omkring Riga.

Historiske navne 
2003 – FC Jūrmala
2009 – FK Jūrmala-VV
2010 – FK Daugava Riga

Tidligere topspillere 
 Igors Stepanovs

Eksterne links 
 FK Daugava Riga 

Fodboldklubber i Letland
Etableret i 2003
Mads Eslund

Mads Eslund (født 1975) er en dansk forfatter, sangskriver og underviser. Han er uddannet fra Forfatterskolen i 2003. Eslund er studieansvarlig ved Talentskolens forfatterlinje, Dansk Center for Kunstnerisk Talentudvikling, Næstved, og har igennem mange år været lærer på Testrup Højskoles skrivelinje. Fra 2016-2018 var han kunstnerisk leder af Nordisk poesifestival/Rolf Jacobsen-dagene i Hamar, Norge, og medlem af Kunstrådet i Aarhus Kommune 2014-2017. Debut i 2005 med Stærkt røde sokker til slidte blå jeans. I 2015 udkom konceptværket imnothererepresentinghardbodies og i 2019 Quattro stagioni. Seneste bogværker er Jeg skar Den Sidste Nadver ud af frugt. Jeg brugte timer på det, et privattryk udgivet i 2020, og bogobjektet Mads Eslund tro (2021). Mads Eslund har skrevet tekster til to sange i den 19. udgave af Højskolesangbogen (nr. 160: Hvad tænker Ingrid på og nr. 416 Er Vesterhavet vest nok). I 2022 har han sammen med musiker og komponist Thorbjørn Krogshede lanceret bandprojektet Blåhat, som har udgivet albummet Knive og gafler skal pege. Og i 2022 er hans oversættelse af norske Tor Ulvens Sten og spejl udkommet.

Udgivelser 
 Stærkt røde sokker til slidte blå jeans, Anblik 2005
 imnothererepresentinghardbodies, Antipyrine 2015
Quattro stagioni, Tredje september 2019
Jeg skar Den Sidste Nadver ud af frugt. Jeg brugte timer på det, League of Morons 2020 (privattryk)
Mads Eslund tro (dokumenteret på madseslundtro.blogspot.com)
Blåhat: Knive og gafler skal pege, ONEMIC / Fabulous Gramophone 2022
Oversættelse af Tor Ulven: Sten og spejl, Forlaget Sidste Århundrede 2022

Eksterne kilder og henvisninger 

 Om Mads Eslund på forfatterweb.dk

Novelleforfattere fra Danmark
Digtere fra Danmark
Dansksprogede forfattere fra Danmark
Extra

Extra er et sukkerfrit tyggegummi i flere forskellige smagsvarianter produceret af Wrigley. I 2003 blev der solgt op til 70 millioner pakker Extra på det norske marked. Det er omkring 75 procent af totalmarkedet og resulterede i den bedste omsætning Wrigley Scandinavia har haft i Norge siden den amerikanske kæmpe stiftede sit eget norske selskab i 1979.

I tillæg til dette har Wrigley mærker som Orbit, Airwaves, Juicy Fruit og Hubba Bubba og dominerer dermed de norske tyggegummihylder med et salg på ca. 90 procent af totalmarkedet.

Wrigley Scandinavia omsatte ifølge DN for 182,4 millioner kroner i 2004, og satte igen rekord med et resultat før skat på 69,7 millioner kroner. Koncernen omsatte rundt regnet for 21 milliarder kroner samme år, som førte til en stigning på 12 procent fra året før.

Referencer 

Mærker
Tyggegummi
Portrait of an American Family

Portrait of an American Family var den første cd, som det bizarre shock-rock band Marilyn Manson udgav. Albummet blev udgivet i 1994.

Nummer
1 Prelude (the family trip) 
2 Cake and Sodomy 
3 Lunchbox 
4 Organ Grinder 
5 Cyclops
6 Dope Hat 
7 Get Your Gunn 
8 Wrapped in Plastic
9 Dogma 
10 Sweet Tooth 
11 Snake Eyes and Sissies 
12 My Monkey 
13 Misery Machine

Album fra 1994
Marilyn Manson-album
Kongens Enghave (flertydig)

Kongens Enghave har flere betydninger:

 Kongens Enghave – en københavnsk bydel
 Kongens Enghave (kvarter)
 Kongens Enghave (rekreativt område)
 Kongens Enghave (film) - en dokumentarfilm
Lockheed Martin F-22 Raptor

F-22 Raptor (: rovfugl) er et amerikansk jagerfly med stealth-egenskaber bygget af Lockheed Martin og Boeing Integrated Defense Systems. Det blev oprindeligt bygget som et rent jagerfly, men er også udstyret til elektronisk krigsførelse og signalefterretning. Det blev sat i tjeneste i United States Air Force i december 2005 som F-22A og er omfattet af et eksportforbud. I alt 195 eksemplarer bygget, hvoraf 8 testfly, i perioden 1996 - 2011, sidste levering til USA's luftvåben 2012.

Flyet koster omkring 120 millioner US$ at producere pr. styk. I 1981 ønskede Pentagon at F-15 Eagles afløser skulle være en stealthjager. Projektet hed ATF (Advanced Tactical Fighter) og foruden YF-22 blev prototypen Northrop/McDonnell Douglas YF-23 også fremstillet. YF-23 var mere avanceret end YF-22 med V-hale, diamantformede vinger og varmeusynlige udstødningsrør. For at reducere omkostningerne valgte Pentagon dog den mindre avancerede og garanteret gennemførlige YF-22 i 1991. Begge prototyper skulle kunne anvende både Pratt & Whitney YF119- og General Electric YF120-motorerne. YF119 blev valgt da den var mindre avanceret modsat YF120 der skiftede mellem at være en turbofanmotor ved underlydshastighed og turbojetmotor ved overlydshastighed.

Første gang en F-22 Raptor krydsede datolinjen gik navigationscomputeren ned fordi den skulle lægge 24 timer til ved passagen.

F-22 Raptor blev erklæret operativ i 2007 og d. 23 september 2014 fik flyet sin kampdebut ved bombningerne af Islamisk stat.

Operation Odyssey Dawn 
NATO-fly udveksler informationer vha. Link-16, som F-22 kan modtage. Det ville kompromittere dets stealth-profil hvis den sendte på Link-16. F-22 kan kun medbringe to GPS-styrede 1.000 lbs (454 kg) bomber, sammenlignet med F-15E Strike Eagle, der kan medbringe 10 ton bomber. Libyens luftforsvar bestod af forældet udstyr, noget fra Sovjetunionens tid, så det var en svag modstander fra første dag. Hvis det havde drejet sig om en stærkere modstander som Iran eller Nordkorea, skulle F-22 eskortere de subsoniske B-2 Spirit stealth-bombefly. Af disse grunde er F-22 ikke involveret i Libyen.

F-22 og andre stealth-fly skal kommunikere vha. MADL (Multifunction Advanced Data-Link), der anvender en flad, fasekontrolleret antenne, der udsender en smal radiostråle, der er svær at opdage og jamme.

Kilder 

Kampfly
Lockheed Martin-fly
Stealthfly
F-022 Raptor
2-motors jetfly
Anders Rønnow Klarlund

Anders Rønnow Klarlund (født 28. maj 1971) er en dansk filminstruktør og forfatter. Siden 2010 har han udgivet bøger under pseudonymet A.J. Kazinski sammen med Jacob Weinreich på Politikens Forlag.

Filmografi 
 Den attende (1996)
 Besat (1999)
 Ved verdens ende (2000)
 Strings (2004)
 Hvordan vi slipper af med de andre (2007)
 The Secret Society Of Fine Arts (2012)

Desuden har han instrueret nogle episoder af tv-serien TAXA.

Bibliografi 
 Kazinski: Den sidste gode mand (2010)
 Kazinski: Søvnen og døden (2012)
 Hvorfor jeg forlod dig (2013)
 Kazinski: En hellig alliance (2013)
 Kazinski: Forfølgerne (2014)

Eksterne henvisninger 
 

Filminstruktører fra Danmark
Personer i Kraks Blå Bog
Krimiforfattere fra Danmark
Personer fra København
Anblik

Anblik var et skønlitterært forlag med hovedsæde i Aalborg. Forlaget blev oprettet i 2005, og udgav især nyere danske forfatterskaber. Første udgivelse fra forlaget var Dennis Gade Kofods debutroman Anskudte dyr, 18. maj 2005. Foruden bogværkerne udgav Anblik det litterære tidsskrift Ildfisken.
Forlaget lukkede i slutningen af 2010.

Referencer 

Forlag fra Danmark
Etableret i 2005
Virksomheder i Aalborg
Blitzpulver

Blitzpulver er en blanding af et metalpulver og et oxidationsmiddel, der i fotografiets barndom blev brugt som lyskilde. I dag anvendes det til pyroteknik.

Eksempler 
Der er flere forskellige typer baseret på et metalpulver og et oxidationsmiddel:

Al + S + KNO3
Blanding af aluminiumpulver, svovl og kaliumnitrat (20%-30%-50%).
noter: brænder relativt langsomt (sammenlignet med andre slags blitzpulver). Pga. indholdet af svovl tilsættes der ofte 2-4% borsyrepulver for at modvirke dannelsen af svovlsyre, der kan gøre denne blanding ustabil ved fugtpåvirkning!

Mg + KMnO4
blanding af magnesiumpulver og kaliumpermanganat (50%-50%).
noter: Kraftigt! brænder meget hurtigt og er relativ følsom. Både magnesium og Kaliumpermanganat kan selvantænde ved fugt. De bruges derfor meget sjældent/aldrig!

Al + KClO4
blanding af aluminiumpulver og kaliumperklorat (30%-70%).
noter: brænder meget hurtigt og varmt. Meget kraftigt selv i små mængder; (relativt ufølsomt) ofte brugt i fyrværkeri/kanonslag.

Mg + KClO4
blanding af magnesiumpulver og kaliumperklorat (30%-70%).
noter: brænder meget hurtigt og er ret følsomt. Kraftigere end både Mg + KNO3+S og Al + KClO4.

Kemi
Fotografi
Thecla Boesen

Thecla Boesen (22. august 1910 i København – 11. februar 1996) var en dansk skuespiller.

Hun har medvirket i en række film, men især i mindre roller. For mange vil hun være bedst kendt fra rollen som Fru Edel Andersen, nabokonen i de originale Min søsters børn-film, der ideligt måtte efterkomme sin mands (spillet af Karl Stegger) opfordring: "Edel, ring efter politiet".
 
Thecla Boesen var gift med skuespilleren og forfatteren Arne Westermann.

Udvalgt filmografi 
 Sørensen og Rasmussen 1940
 John og Irene 1949
 I gabestokken 1950
 Dukkestuen 1950 (dokumentar)
 Hansen 1950 (kortfilm)
 Englen i sort 1957
 Stof til eftertanke 1958 (kortfilm)
 Forelsket i København 1960
 Greven på Liljenborg 1964
 Don Olsen kommer til byen 1964
 Min søsters børn 1966
 Far laver sovsen 1967
 Min søsters børn på bryllupsrejse 1967
 Min søsters børn vælter byen 1968
 Hurra for de blå husarer 1970
 Min søsters børn når de er værst 1971
 Rektor på sengekanten 1972
 Attentat 1980
 Kidnapning 1982

Eksterne henvisninger 
 

Skuespillere fra Danmark
Charlottenlund (Hou Sogn)

Charlottenlund er dannet som en avlsgård under Nedergård (Bøstrup Sogn) i 1798, Gården ligger i Hou Sogn, Langelands Nørre Herred, Langeland Kommune. Hovedbygningen er opført i 1798 og ombygget 1867-68 ved Julius Tholle.

Charlottenlund Gods er på 326 hektar med Adamshøj og Vesterhuse.

Ejere af Charlottenlund 
 (1798-1804) Frederik Christian Kaas-Lehn
 (1804-1811) Otto Ditlev Kaas-Lehn
 (1811-1830) H. V. E. Kaas-Lehn
 (1830-1860) godsforvalter Kastrup
 (1860-1893) Vincens Steensen de Leth
 (1893-1903) Julie Joachime Henriette baronesse Bille-Brahe gift Steensen de Leth
 (1903-1914) Vincens Steensen de Leth
 (1914-1933) Vincens Steensen de Leth
 (1933-1964) Poul Fenger
 (1964-1994) Ebbe baron Wedell-Wedellsborg
 (1994-2005) Charlottenlund Landbrug ApS v/a Ebbe baron Wedell-Wedellsborg
 (2005-2006) Boet efter Ebbe baron Wedell-Wedellsborg
 (2006-2012) Johan baron Wedell-Wedellsborg / Ditlev baron Wedell-Wedellsborg / Nina baronesse Wedell-Wedellsborg
 (2012 – ) Hans Michael Jebsen

Kilder 
 J.P. Trap: Danmark 5.udgave, Kraks Landbrug

Herregårde i Langeland Kommune
Herregårde i Svendborg Amt
Etableret i 1798
Mukremin Jasar

Mukremin Yasar (født 29. april 1967) er en tidligere dansk professionel fodboldspiller, hvis primære position på banen var som angriber, og tidligere fodboldtræner. Hans sidste spillerkontrakt var hos serieklubben Fodboldklubben Prespa, hvor han senere fungerede som spillende træner indtil år 2000.

Angriberen med de makedonske rødder debuterede som senior for Boldklubben Fremad Amagers førstehold i slutningen af 1980'erne og opnåede at blive topscorer i 2. division 1989 (daværende næstbedste række) med 15 mål inden han forlod klubben for at fortsætte fodboldtilværelsen i Nordsjælland hos Helsingør IF. Han fortsatte sin gode scoringsstatistik i sin nye klub og det efterfølgende år blev Valby den nye klubadresse, hvor han fik sin debut i Superligaen for Boldklubben Frem. Sidenhen optrådte han i Superligaen for Fremad Amager og kortvarigt hos FC København, hvor han dog ikke nåede at score nogen mål. Derefter blev det til ophold hos naboerne fra B.93 og senere akademikerne med træner Christian Andersen ved roret. Her demonstrerede han endnu engang sin målfarlighed før han i marts 1998 vendte tilbage til sin gamle klub Fremad Amager for et kort gensyn.

Efter nogle seriøse overvejelser omkring et karrierestop, valgte han dog at skifte til Danmarks bedstplacerede indvandrerklub, Fodboldklubben Prespa, som han senere også blev spillende træner for. I 2000 valgte han at stoppe både spiller- og trænerkarrieren.

Spillerkarriere 

 198x-1990: Boldklubben Fremad Amager, 2. division (daværende næstbedste række)
 1991-1991: Helsingør IF, 26 kampe og 12 mål, 1. division
 1992-1993: Boldklubben Frem, 25 kampe og 7 mål, Superligaen og Kvalifikationsligaen (forår 1993)
 1993-1994: Boldklubben Fremad Amager, 18 kampe og 5 mål, 1. division (efterår 1993), Kvalifikationsligaen (forår 1994), Superligaen (efterår 1994)
 1995-1995: FC København, 7 kampe og 0 mål, Superligaen
 1996-1996: B.93, 16 mål, 1. division
 1996-1998: Akademisk Boldklub, 24 kampe og 5 mål
 1998-1998: Boldklubben Fremad Amager, 1. division
 1998-2000: Fodboldklubben Prespa

Trænerkarriere 

 1999-2000: Fodboldklubben Prespa (Spillende træner)

Fodboldspillere fra Danmark
Fodboldtrænere fra Danmark
VM i håndbold 1967 (mænd)

Verdensmesterskabet i håndbold for mænd 1967 var det sjette (indendørs) VM i håndbold. Slutrunden blev afholdt i Sverige i perioden 12. – 21. januar 1967. Tunesien og Canada debuterede ved slutrunden.

De 16 deltagende nationer spillede først en indledende runde i fire grupper med fire hold, hvorfra de to bedste i hver gruppe gik videre til kvartfinalerne.

Tjekkoslovakiet blev verdensmester for første gang ved at slå Danmark 14-11 i finalen. Bronzen gik til Rumænien, der efter forlænget spilletid vandt over Sovjetunionen i bronzekampen.

Resultater

Indledende runde

Gruppe A

Gruppe B

Gruppe C

Gruppe D

Kvartfinaler, semifinaler, bronzekamp og finale 

De to bedst placerede hold fra hver indledende gruppe gik videre til kvartfinalerne. De fire vindere af kvartfinalerne gik videre til semifinalerne, mens taberne måtte spille placeringskampe om 5.- til 8.-pladsen.

Placeringskampe om 5.- til 8.-pladsen

Medaljevindere

Samlet rangering

Kvalifikation 

Formålet med kvalifikationen var at finde de 16 hold til slutrunden om VM i håndbold 1967 i Sverige. Værtslandet Sverige og de forsvarende mestre Rumænien var automatisk kvalificeret til slutrunden, og det efterlod 14 ledige pladser at spille om. Holdene blev fundet ved kvalifikationsturneringer på de respektive kontinenter, som var blevet tildelt følgende antal af disse 14 hold:

Europa 

Fra Europa var Sverige som værtsland og Rumænien som forsvarende verdensmester automatisk kvalificerede. Derudover spilledes der om 11 ledige pladser ved VM-slutrunden.

De resterende 18 tilmeldte hold blev inddelt i én gruppe fire hold, fire grupper med tre hold og én gruppe med to hold. Alle grupperne spillede en dobbeltturnering, hvor holdene mødtes ude og hjemme, og de seks gruppevindere samt de fem gruppetoere fra grupperne med tre eller fire hold kvalificerede sig til VM-slutrunden i Sverige. Kvalifikationskampene blev spillet i perioden november 1965 til april 1966.

Gruppe A

Gruppe B

Gruppe C

Gruppe D

Gruppe E

Gruppe F

Panamerika 

Panamerika var blevet tildelt én plads ved VM-slutrunden i Sverige. De to tilmeldte hold spillede ude og hjemme, og den samlede vinder kvalificerede sig til slutrunden.

Kilder / eksterne henvisninger 
 International Handball Federation 
 IHF – Officielle resultater   
 World Handball Archive – Men Handball World Championship 1967 
 World Handball Archive – Men Handball World Championship 1967 European Qualification 
 Handlund.info – Håndbold – HERRE A-LANDSKAMPE 1960-1969  
 Vi skulle have vundet VM... tre år senere  – bt.dk, 26. januar 2007.

Noter 

1967 (mænd)
Håndbold i 1967
Jimmy Johnsen

Jimmy Johnsen (født 30. maj 1978) er en dansk triatlet.

Nr.2 EM Lang triathlon 2005 efter at have været ude med sygdom året før.

Hold medajler 2005:

Nr.1 i EM lang Triathlon, Säter, Sverige

Nr.2 i VM Lang Triathlon, Fredericia, Danmark

Reslutater 2006:

Nr.5 EM Lang triathlon (4000-120-30), Almere, Holland

Nr.2 DM Sprint triathlon (750-23.2-5), Ganløse

Nr.3 DM Lang triathlon (1900-90-21.1), Fredericia, Danmark

Nr.1 Helsingør Triathlon (570-27-6.3), Helsingør, Danmark

Nr.7 Ford Ironman 70.3 (1900-90-21), Antwerpen, Belgien

Nr.2 Superman triathlon Vlaanderen (3000-80-20), Brasschaat, Belgien

Nr.3 i Ironman Western Australien (3.8-180-42.195), Bosselton, Australien, som var hans første Ironman
Hold medajler:

Nr.2 VM Lang triathlon, Canberra, Australien

Nr.1 DM Lang triathlon, Fredericia, Danmark

Nr.1 DM Hold Sprint (750-23.2-5), Ganløse

Reslutater 2007:

Nr.1 IM 70.3 Lissabon (1.9-90-21.1), Portugal

Nr.3 IM 70.3 Switzerland (1.9-90-21.1), Rapperwill-Jona, Schwiez

Nr.1 DM Sprint (0.750-23-5), Ganløse, Danmark

Nr.13 EM Lang (3-80-20), Brasschaat, Belgien

Nr.7 VM Lang (3-80-20), Lorient, Frankrig

Nr.3 Ironman UK (3.8-180-42.2), Sherborne, England

Nr.25 VM Ironman Hawaii (3.8-180-42.2), Kailua-Kona, Hawaii

Resultater 2008:

nr.4 Ironman 70.3 Lissabon (1.9-90-21.1), Lissabon, Portgal

Nr.6 Ironman 70.3 Austria (1.9-90-21.1), St. Pölten, Østrig

Nr.6 Ironman 70.3 Switzerland (1.9-90-21.1), Rapperswill-Jona, Schwiez

Nr.1 DM Lang (1.9-90-21.1), Julsminde, Danmark

Nr.1 ITU VM serie

Nr.4 Ironman Wertern Australia (3.8-180-42.2), Busselton, Australia

Eksterne henvisninger 

 Jimmy Johnsens personlige hjemmeside
 Jimmy Johnsens profil hos Dansk Triathlon Forbund
 Jimmy Johnsens blog på tracktime.dk 
 Artikel fra JydskeVestkysten ifm. premieren på Ølgodløbet hvor Jimmy Johnsen deltog

Triatleter fra Danmark
Simone (sanger)

Simone Egeriis Sahin (født Simone Egeriis 28. januar 1992 i Slagelse), med scenenavnet Simone, er en dansk sangerinde der bl.a. er kendt fra Scenen er din. Hun deltog i Dansk Melodi Grand Prix i 2010, 2013 og 2016.

Karriere 
I 2004 vandt Simone TV 2-programmet Scenen er din i kategorien "Junior-sang". Hun sang Christina Aguileras "Come On Over" i den indledende runde og "Vindens farver" fra Disney-filmen Pocahontas i både semifinalen og finalen.
Året efter udsendte Simone sit debutalbum Vindens farver, der indeholder hendes egne fortolkninger af Disney-sange. Vindens farver har indbragt Simone en tripel-platinplade og var det tredjebedst sælgende album i Danmark i 2005.

Simone deltog desuden i Dansk Melodi Grand Prix 2010 med sangen "How Will I Know", der kvalificerede sig videre efter indledende runde, men tabte i semifinalen til den senere vinder, "In a Moment Like This" med Chanée og N'evergreen. Tre år senere stillede hun igen op i Dansk Melodi Grand Prix 2013 med sangen "Stay Awake", hvor hun også denne gang kom videre til semifinalen og fik en tredjeplads. I 2016 stillede hun igen op i Dansk Melodi Grand Prix 2016 med sangen "Heart Shaped Hole" og opnåede endnu en gang en tredjeplads efter vindersangen "Soldiers of Love" med Lighthouse X og "Never Alone" med Anja Nissen.

Privat 
Simone Egeriis blev gift 27. august 2016 med Ali Sahin i Skælskør Lystskov. Hun fødte en datter 17. september 2017 og en søn 19. juli 2020.

Diskografi 
Album

 2005: Vindens farver
 2005: On A Night Like this
 2006: Dreams Do Come True
 2008: Devoted To You

Singler
 2005: "Vindens farver"
 2006: "That's When You Know"
 2006: "As If/Million Years"
 2007: "Summer Vacation" (Factor 15 remix)
 2008: "Hopelessly Devoted To You"
 2010: "How Will I Know" (Dansk MGP 2010)
 2013: "Stay Awake" (Dansk MGP 2013)
 2016: "Heart Shaped Hole" (Dansk MGP 2016)

Eksterne henvisninger 
 simone.dk- Simones officielle hjemmeside
 Simone på Discogs

Noter 

Personer fra Slagelse
Sangere fra Danmark
Deltagere ved Dansk Melodi Grand Prix 2010
Deltagere ved Dansk Melodi Grand Prix 2013
Deltagere ved Dansk Melodi Grand Prix 2016
VM i håndbold 1961 (mænd)

Verdensmesterskabet i håndbold for mænd 1961 var det fjerde (indendørs) VM i håndbold. Det blev afholdt i Vesttyskland i perioden 1. – 12. marts 1961. Holland og Japan debuterede ved slutrunden.

De 12 deltagende nationer spillede først en indledende runde i fire grupper med tre hold, hvorfra de to bedste i hver gruppe gik videre til hovedrunden, der bestod af to grupper med fire hold. De to gruppevindere gik videre til VM-finalen, mens de to toere gik videre til bronzekampen. De to gruppetreere spillede om 5.pladsen, mens firerne spillede om 7.pladsen.

Rumænien blev verdensmester for første gang ved at slå Tjekkoslovakiet 9-8 i finalen efter to gange forlænget spilletid. Bronzen gik til Sverige, der besejrede værtslandet Tyskland 17-14 i bronzekampen. Danmark blev nr. 5 efter at have vundet over Island i kampen om 5.pladsen.

Resultater

Indledende runde

Gruppe A

Gruppe B

Gruppe C

Gruppe D

Hovedrunde

Gruppe 1

Gruppe 2

Finalekampe

Medaljevindere

Samlet rangering

Kvalifikation 

Slutrunden havde deltagelse af 12 hold. Heraf var de fem pladser fordelt på forhånd til værtslandet Vesttyskland, de forsvarende mestre Sverige, Island, Japan fra Asien og Brasilien fra Panamerika.

De resterende 17 tilmeldte hold spillede i perioden oktober 1960 til januar 1961 i kvalifikationen om de syv ledige pladser ved slutrunden. De 17 hold blev inddelt i syv grupper, hvorfra vinderne kvalificerede sig til slutrunden. Efterfølgende meldte Panamerikas repræsentant, Brasilien, afbud til slutrunden. Deres plads blev overtaget af Norge, der endte som nr. 2 i kvalifikationsgruppe Nord.

Gruppe Nord

Gruppe Vest

Gruppe Syd

Gruppe Central A

Gruppe Central B

Gruppe Øst A

Gruppe Øst B

Kilder / eksterne henvisninger 
 International Handball Federation
 IHF – Officielle resultater
 World Handball Archive – Men Handball World Championship 1961 West Germany 01.03-12.03 
 World Handball Archive – Men Handball World Championship 1961 European qualification

Noter 

1961 (mænd)
Håndbold i 1961
Praktisk Teoretisk Grunduddannelse

Ungdomshøjskolen PTG (Praktisk Teoretisk Grunduddannelse) er en Tvind-skole som modtager unge med særlige vanskeligheder såvel som velfungerende unge uden særlige vanskeligheder. PTG oprettedes i 1999 og blev i 2002 godkendt af Ringkjøbing Amt som igangværende botilbud for voksne (SEL §107). 

Ungdomshøjskolen PTG har 25 pladser og kendetegnes af at have særlige programelementer såsom studierejser til Afrika, Indien, USA og Europa, ballonflyvning, praktiske projekter og undervisning på folkeskole- og HF niveau.

Eksterne henvisninger 
http://www.ptg.dk 

Specialskoler
Tvind
Jarhead

Jarhead kan være:

 Jarhead (bog)
 Jarhead (film)
 Jarhead er et militært slang for en soldat fra det amerikanske marinekorps, afledt af den firkantede hovedform, marinesoldaternes frisure og kasketter giver dem.
Jarhead (bog)

Jarhead er en selvbiografisk bog skrevet af Anthony Swofford. Bogen handler om Swoffords tid i United States Marine Corps som snigskytte og hans oplevelser under Golfkrigen i 1991.
Bogen blev filmatiseret i 2005, også med titlen Jarhead.

Litteratur i 2003
Selvbiografier